CELEX: 62019TN0368
Language: lt
Date: 2019-06-18 00:00:00
Title: Byla T-368/19: 2019 m. birželio 18 d. pareikštas ieškinys byloje Datenlotsen Informationssysteme/Komisija

12.8.2019   
            
            
               LT
            
            
               Europos Sąjungos oficialusis leidinys
            
            
               C 270/37
            
         
      2019 m. birželio 18 d. pareikštas ieškinys byloje Datenlotsen Informationssysteme/Komisija
      (Byla T-368/19)
      (2019/C 270/39)
      Proceso kalba: vokiečių
      
         Šalys
      
      
         Ieškovė: Datenlotsen Informationssysteme GmbH (Hamburgas, Vokietija), atstovaujama advokato T. Lübbig
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  pripažinti, kad atsakovė, per protingą terminą nebaigusi oficialios tyrimo procedūros, kaip tai numatyta SESV 108 straipsnio 2 dalyje arba Reglamento 2015/1589 (1) 9 straipsnio 1 dalyje, ir nepriėmusi sprendimo byloje SA.34402 (2015/C ex 2012/NN), neįvykdė įsipareigojimų pagal SESV 108 straipsnį;
               
            
                  —
               
               
                  priteisti iš atsakovės bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi šiais pagrindais.
      
                  1.
               
               
                  SESV 108 straipsnio pažeidimas dėl to, kad nebuvo baigta oficiali tyrimo procedūra
                  
                              —
                           
                           
                              Pirmajame ieškinio pagrinde nurodoma, kad daugiau kaip septynerių metų trukmės procedūra turi būti laikoma nepagrįsta. Šiuo klausimu ieškovė teigia, kad, atsižvelgiant į atsakovui prieinamą išsamią informaciją ir nedidelį neišspręstų klausimų kiekį, sprendimas jau turėjo būti priimtas. Be to, sprendimas turėjo būti greitai priimtas dėl ieškovės skubių ekonominių poreikių.
                           
                        
            
                  2.
               
               
                  Europos Sąjungos pagrindinių teisių chartijos 41 straipsnyje apibrėžtos teisės į bylos išnagrinėjimą per protingą terminą, kuri yra teisės į gerą administravimą dalis, pažeidimas
                  
                              —
                           
                           
                              Antrajame ieškinio pagrinde nurodomi argumentai, kurie iš esmės yra tokie patys arba panašūs į tuos, kuriais remiamasi pirmajame ieškinio pagrinde.
                           
                        
            
                  3.
               
               
                  Europos Sąjungos pagrindinių teisių chartijos 41 straipsnio, siejamo su šios Chartijos 20 straipsniu, pažeidimas
                  
                              —
                           
                           
                              Trečiajame ieškinio pagrinde visų pirma nurodoma, kad dėl įvairių pernelyg uždelstos procedūros priemonių atsakovė pažeidė Geriausios praktikos vykdant valstybės pagalbos kontrolės procedūras kodeksą.
                           
                        
            
                  4.
               
               
                  Europos Sąjungos pagrindinių teisių chartijos 47 straipsnyje ir 41 straipsnio 2 dalies c punkte apibrėžtos teisės į motyvavimą, kuri yra teisės į veiksmingą teisinę gynybą dalis, pažeidimas
                  
                              —
                           
                           
                              Ketvirtajame ieškinio pagrinde nurodoma, kad atsakovė negalėjo bendrai remtis tuo, jog yra būtini tolesni tyrimai, o privalėjo pagrįsti ir įtikinamai įrodyti tokių tyrimų būtinybę.
                           
                        
            
         (1)  2015 m. liepos 13 d. Tarybos reglamentas (ES) 2015/1589, nustatantis išsamias Sutarties dėl Europos Sąjungos veikimo 108 straipsnio taikymo taisykles (OL L 248, 2015 9 24, p. 9).